b'\n_START_ARTICLE_\nReuben Fine\n_START_SECTION_\nBiografia\n_START_PARAGRAPH_\nFine va aprendre a jugar als escacs a nivell competitiu en el fam\xc3\xb3s Marshall Chess Club de Nova York, aplanant el cam\xc3\xad per a molts famosos Grans Mestres com Bobby Fischer. Fine tamb\xc3\xa9 \xc3\xa9s considerat un dels millors jugadors d\'escacs r\xc3\xa0pids del m\xc3\xb3n: podia aconseguir empats contra el llavors campi\xc3\xb3 del m\xc3\xb3n Aleksandr Alekhin, encara que va admetre que les poques vegades que va jugar amb el precursor d\'Alekhin, Jos\xc3\xa9 Ra\xc3\xbal Capablanca, aquest el va v\xc3\xa8ncer "sense pietat"._NEWLINE_Abans de 1937, ja havia guanyat una s\xc3\xa8rie de torneigs internacionals i era un dels jugadors m\xc3\xa9s reeixits del m\xc3\xb3n. Va representar els Estats Units en nombroses Olimp\xc3\xadades d\'escacs on l\'equip del pa\xc3\xads va acabar invariablement en el primer lloc. Encara que actiu en els torneigs dels Estats Units, mai no va poder acabar primer al Campionat d\'escacs dels Estats Units; generalment finalitzava darrere de Samuel Reshevsky. No obstant aix\xc3\xb2, el r\xc3\xa8cord en torneigs internacionals de Fine en els anys trenta era superior al de Reshevsky._NEWLINE_Fou 8\xc3\xa8 al fort torneig de Kemeri de 1937 (guanyat per Samuel Reshevsky, Vladimirs Petrovs i Salo Flohr). El 1938, va empatar al primer lloc amb Paul Keres en el prestigi\xc3\xb3s Torneig AVRO dels Pa\xc3\xafsos Baixos. Aquest va ser un dels torneigs m\xc3\xa9s famosos del segle XX. Se suposava que el guanyador de la compet\xc3\xa8ncia, jugada a doble volta amb el sistema "tots contra tots", es convertiria autom\xc3\xa0ticament en el rival del campi\xc3\xb3 del m\xc3\xb3n, t\xc3\xadtol llavors en poder d\'Aleksandr Alekhin. Fine va finalitzar davant del futur campi\xc3\xb3 Mikha\xc3\xafl Botv\xc3\xadnnik, del mateix Alekhin i dels campions anteriors Max Euwe i Capablanca, aix\xc3\xad com dels Grans Mestres Samuel Reshevsky i Salomon Flohr. Fine va guanyar les seves dues partides contra Alekhin. No obstant aix\xc3\xb2, la segona Guerra Mundial va interrompre totes les competicions i Alekhin va morir el 1946._NEWLINE_El 1941, Fine va escriure Finals b\xc3\xa0sics dels escacs, un compendi d\'an\xc3\xa0lisi de jugades de finals que es considera un dels millors treballs del seu temps sobre el tema. Idees darrere les obertures en els escacs tamb\xc3\xa9 es considera una feina important que es concentra en la teoria subjacent a les obertures m\xc3\xa9s que en seq\xc3\xbc\xc3\xa8ncies de moviments particulars. Durant la segona Guerra Mundial, va treballar per a la Marina de Guerra dels Estats Units, executant els extravagants c\xc3\xa0lcul de les probabilitats que submar\xc3\xadns alemanys emergissin en determinats punts de l\'oce\xc3\xa0._NEWLINE_Despr\xc3\xa9s de la guerra, Fine va continuar jugant als escacs i va rebre una invitaci\xc3\xb3 de la FIDE a participar en el campionat mundial de 1948, a causa de seu triomf al torneig de la AVRO. Estranyament, va declinar participar, pel que van sorgir especulacions pel que fa a la ra\xc3\xb3 veritable de la seva actitud. El motiu oficial va ser que treballava en la seva dissertaci\xc3\xb3 doctoral a psicologia. No obstant aix\xc3\xb2, alguns suggereixen que les seves raons tenien a veure amb l\'agressiva actitud dels mestres russos, com podria deduir d\'una entrevista a Larry Evans a la revista Chess life._NEWLINE_Fine va rebre el seu doctorat en psicologia de la Universitat del Sud de Calif\xc3\xb2rnia i va abandonar la pr\xc3\xa0ctica professional dels escacs per concentrar-se en la seva nova professi\xc3\xb3. El 1956, va escriure l\'article "Observacions psicoanal\xc3\xadtiques respecte als escacs i els mestres escaquistes" per a un diari especialitzat en el tema. Aquest article es va convertir m\xc3\xa9s endavant en el llibre La psicologia del jugador d\'escacs. \xc3\x89s un tema fascinant i Fine d\xc3\xb3na un curi\xc3\xb3s enfocament freudi\xc3\xa0 a l\'assumpte. Fine no va ser el primer a examinar la ment d\'un escaquista; Alfred Binet, l\'inventor de la prova de l\'\xc3\xadndex d\'intel\xc2\xb7lig\xc3\xa8ncia, havia ja estudiat la funcionalitat mental dels bons jugadors d\'escacs i havia trobat que sovint posse\xc3\xafen trets mentals en com\xc3\xba, com ara una bona mem\xc3\xb2ria._NEWLINE_Fine va continuar jugant espor\xc3\xa0dicament als escacs al llarg de la seva vida (una partida el 1963 contra Bobby Fischer es va incloure en el llibre de Fischer Els meus seixanta jocs memorables), per\xc3\xb2 va preferir centrar-se en q\xc3\xbcestions relatives a la psicologia. Alg\xc3\xba va observar que aix\xc3\xb2 era "una p\xc3\xa8rdua per als escacs i, en el millor dels casos, un empat per a la psicologia". Fine va publicar Una hist\xc3\xb2ria de la psicoan\xc3\xa0lisi el 1979, el qual va ser seguit per altres llibres seus sobre el tema._NEWLINE_Una de les seves creences m\xc3\xa9s interessants era que l\'homosexualitat podia ser "curada" i les seves opinions respecte a aix\xc3\xb2 es van utilitzar en batalles legals que implicaven el tema, entre elles la disputa legislativa sobre unions del mateix sexe a Hawaii.En la seva curta carrera als escacs, Fine va aconseguir r\xc3\xa8cords positius contra campions del m\xc3\xb3n anteriors i de l\'\xc3\xa8poca com ara Lasker, Alekhin i Botv\xc3\xadnnik, i fins i tot un empat contra Capablanca.'